Rīgā

 06.03.2018. Nr.10.1-2/483

**Valsts kancelejai**

*Par Ministru kabineta rīkojuma projektu „Grozījumi Ministru kabineta 2015.gada 5.februāra rīkojumā Nr.63 „Par Latvijas valsts simtgades rīcības komiteju””*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta rīkojuma projektu „Grozījumi Ministru kabineta 2015.gada 5.februāra rīkojumā Nr.63 „Par Latvijas valsts simtgades rīcības komiteju””(turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Valdības deklarācijas „Deklarācija par Māra Kučinska vadītā Ministru kabineta iecerēto darbību” 68.punktu „Īstenosim daudzveidīgu, visu Latviju aptverošu Latvijas valsts simtgades svinību programmu (2017. – 2021.gadā). Veidosim un atbalstīsim pasākumus, kas stiprina Latvijas sabiedrības saliedētību, piederības sajūtu savai valstij un mīlestību pret savu zemi. Pastiprināsim Latvijas vēstures pētniecību un skaidrošanu un vienotas sociālās atmiņas veidošanu.”. Projekts paredz aktualizēt saskaņā ar Ministru kabineta 2015.gada 5.februāra rīkojumu Nr.63 „Par Latvijas valsts simtgades rīcības komiteju” izveidotās Latvijas valsts simtgades rīcības komitejas sastāvu.  |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6.apakšpunktu Projektu nav nepieciešams izsludināt Valsts sekretāru sanāksmē. |
| Informācija par saskaņojumiem | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 111.6.apakšpunktu Projekts nosūtīts saskaņošanai Saeimai un Veselības ministrijai. Saeima Projektu ir saskaņojusi bez iebildumiem, Veselības ministrijas atzinums par Projektu noteiktajā termiņā nav saņemts. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Kultūras ministrijas Latvijas valsts simtgades biroja projektu koordinatore Ilze Tormane. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Projekts sagatavots, ņemot vērā Veselības ministrijas deleģējumu jauna pārstāvja dalībai Latvijas valsts simtgades rīcības komitejā, kā arī ar personālu saistītās izmaiņas Kultūras ministrijā un Saeimas Administrācijā. |

Pielikumā:

1. Ministru kabineta rīkojuma projekts „Grozījumi Ministru kabineta 2015.gada 5.februāra rīkojumā Nr.63 „Par Latvijas valsts simtgades rīcības komiteju”” (KMRik\_020318\_ricibas\_komiteja\_izmainas) uz 1 lp.;
2. Saeimas Protokola nodaļas 2018.gada 8.februāra elektronisks saskaņojums (SaeimaAtz\_080218\_ricibas\_komiteja\_izmainas) uz 1 lp.

Kultūras ministre     D.Melbārde

Tormane 67330323

Ilze.Tormane@km.gov.lv